Diari Oficial de la Generalitat Valenciana


Sumari del DOGV 3777, del 22-06-2000 (2000/4341)

ORDRE de 22 de maig de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a la protecció de la natura d'un immoble situat a la partida de Tagarins del terme municipal Pego (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4341


Data del document
:   22-05-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pego
    * cultura regional
    * propietat immobiliària

ORDRE de 22 de maig de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a la protecció de la natura d'un immoble situat a la partida de Tagarins del terme municipal Pego (Alacant). [2000/X4341]
  
Mitjançant escriptura de compravenda, atorgada davant el notari de València el senyor José Antonio de Otegui Tellería el dia 21 d'octubre de 1999, la Generalitat Valenciana va adquirir un terreny a la partida de Tagarins del terme municipal de Pego (Alacant), dins dels límits del Parc Natural de la Marjal Pego-Oliva, i que consta en l'Inventari General de Béns i Drets de la Generalitat Valenciana amb el núm. A01/03/102/0019 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins de la qual s'ubica, l'immoble que es descriu a continuació:
  
Rústica: terra d'arrossar, situada a la partida de Tagarins del terme de Pego (Alacant), de 27 àrees i 1 centiàrees. Confronta: nord, José Salva; sud, Antonio Pastor; est, gola, i oest, camí. Consta en l'Inventari General de Béns i Drets de la Generalitat Valenciana amb el número A01/03/102/0019
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 22 de maig de 2000
  
El conseller d'Economia i Hisenda,